Коронавирустың екінші толқыны болса, 162 мың азамат жұмыссыз қалуы мүмкін
"Коронавирустың екінші толқыны болса, 162 мың азамат жұмыссыз қалуы мүмкін" | "https://abai.kz/post/121109"
TITLE: Коронавирустың екінші толқыны болса, 162 мың азамат жұмыссыз қалуы мүмкін
URL: https://abai.kz/post/121109
META: "Коронавирустың екінші толқыны болса, 162 мың азамат жұмыссыз қалуы мүмкін" | "https://abai.kz/post/121109"
DATE: 24.09.2020
AUTHOR(s): Abai.kz
TOTAL WORDS: 105
TEXT: Коронавирустың екінші толқыны болса, 162 мың азамат жұмыссыз қалуы мүмкін. Бұл туралы ҚР Еңбек және халықты әлеуметтік қорғау министрі Біржан Нұрымбетов мәлімдеді . «Егер коронавирустың екінші толқыны басталып, қатаң шектеу шаралары қабылданса, біздің бағалауымыз бойынша 2 миллион 200 мың адам қолдауға мұқтаж болуы мүмкін. Болжамға сүйенсек, осы жағдайда 4 млн адам жұмысын сақтап қалады, 162 мың азамат жұмыссыз қалуы мүмкін», - деді министр. Біржан Нұрымбетовтің айтуынша, бұл кезеңде ауыл шаруашылығы, құрылыс, өндіріс және денсаулық сақтау саласы мамандарының жұмысы сақталады. Ал 2,5 миллион адам қашықтан жұмыс істеу форматына ауысуы мүмкін. 2 млн адамның жұмыс уақыты қысқарып, олар ақылы немесе басым бөлігі ақысыз демалысқа шығарылуы ықтимал. Abai.kz
